Λάζαρος Ακερμανίδης

Ο Λάζαρος Ακερμανίδης (1903 – 19 Ιανουαρίου 1947) ήταν Έλληνας φωτογράφος.

Γεννήθηκε το 1903 στα Σούρμενα του Πόντου. Αργότερα, η οικογένεια του κατέφυγε στο Σότσι της νότιας Ρωσίας, για να αποφύγει τις διώξεις των Τούρκων. Εκεί τελείωσε το γυμνάσιο και διδάχθηκε την φωτογραφία παράλληλα με την τέχνη της ζωγραφικής. Το 1932 αποφάσισε να έρθει στην Ελλάδα, όπου και άρχισε να εργάζεται ως επαγγελματίας φωτογράφος. Συνεργάστηκε με τους αδελφούς Μεγαλοκονόμου στην ΑθήναΕφημερίδα "Καθημερινή - Επτά Ημέρες",  30 Οκτωβρίου 2005, με τον Γιώργο Λυκίδη στη Θεσσαλονίκη και με άλλους.

Η κήρυξη του Ελληνοϊταλικού πολέμου βρίσκει τον Ακερμανίδη στην Κατερίνη, όπου ζούσε ο αδελφός του, Ηλίας. Κατατάχθηκε στο Γενικό Επιτελείο Στρατού το οποίο ζητούσε επαγγελματίες φωτορεπόρτερ για να φωτογραφήσουν στο μέτωπο. Παρέμεινε για μεγάλο διάστημα στην πρώτη γραμμή του μετώπου. Το μεγαλύτερο μέρος των φωτογραφιών του, το διοχέτευσε στην εφημερίδα "Η ΝΙΚΗ", η οποία και εξέδωσε, το 1941, ένα ειδικό αναμνηστικό φωτογραφικό λεύκωμα του πολέμου του '40, με αποκλειστικές φωτογραφίες του.Η ΝΙΚΗ, ΑΝΑΜΝΗΣΤΙΚΟΝ ΦΩΤΟΓΡΑΦΙΚΟΝ ΚΑΙ ΓΕΛΟΙΟΓΡΑΦΙΚΟΝ ΛΕΥΚΩΜΑ ΤΟΥ ΠΟΛΕΜΟΥ /ΣΕΙΡΑ Α’, Αθήνα 1941 Κάποιες άλλες εμπεριέχονται σε λεύκωμα που εξέδωσε το 1974 ο Σπύρος Μελετζής.Σπύρος Μελετζής, Με τους αντάρτες στα βουνά, Αθήνα 1976, σημείωση στα  Περιεχόμενα. Μετά τον πόλεμο συνέχιζε να φωτογραφίζει την Κατοχή και την Αντίσταση στην  Μακεδονία. Τον Οκτώβριο του 1944 μάλιστα ακολούθησε την Οργάνωση Μεραρχιών Μακεδονίας κατά την πορεία τους προς τη Θεσσαλονίκη για την απελευθέρωση της πόλης από τους Γερμανούς.Μανόλη Κασιμάτη, Φωτογραφικά ντοκουμέντα από την δράση του ΕΛΑΣ (ΑΜΜ) από το αρχείο του φωτογράφου ΛΑΖΑΡΟΥ ΑΚΕΡΜΑΝΙΔΗ, Αθήνα 2006.

Τα τρία τελευταία χρόνια πριν από το θάνατό του, ο Ακερμανίδης θα τα περάσει ανάμεσα στην Κατερίνη και στη Θεσσαλονίκη, όπου εργαζόταν για την εφημερίδα το "ΦΩΣ". Έχασε τη ζωή του στο ναυάγιο του ατμόπλοιου Χειμάρρα στο Νότιο Ευβοϊκό στις 19 Ιανουαρίου 1947.Εφημερίδα “Ελευθεροτυπία”, Σάββατο 19 Ιανουαρίου 2013, (αποθηκευμένο εδώ). 

 Παραπομπές 

Κατηγορία:Έλληνες φωτογράφοι